 

בבית הדין הצבאי המחוזי

במחוז שיפוטי מטכ"ל

בפני השופטת סא"ל מיכל אמברם שחר

בעניין התובע הצבאי (ע"י ב"כ, סגן קשת יוסף)

נגד

הנאשם: XXX רב"ט ו' ק' (ע"י ב"כ, עו"ד סגן יסמין יונס)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיום 01.12.2008 ועד יום 23.10.2022 למשך 5,075 ימים, בהתאם לכתב האישום המתוקן ולפרטים הנוספים.

* **ניתנה היום, כ"ט בכסלו תשפ"ד, 12.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר XXX במשך 5,075 ימים עד להתייצבותו.**

מדובר בחייל שעלה לישראל מרוסיה כשהוא נשוי ואב לשניים בחודש יולי 2007. ברקע ההשתמטות מן השירות הצבאי, עמדו קשיים משפחתיים, והצורך של החייל לטפל באביו החולה.

עם גיוסו לצה"ל בשלהי חודש אוקטובר 2022, הוא קיבל דחיית שירות, לאחר מכן השלים טירונות כלל צה"לית בחודש דצמבר 2022 ובהמשך שובץ במיטב. בחלוף חודשים אחדים, הוכשר לתפקיד XXX. מאותה נקודת זמן ואילך, ביצע את תפקידו בצורה יוצאת מן הכלל וראויה לכל שבח. לאורך ההליך, זכה לתמיכה פיקודית מלאה, לסיוע ממערך הת"ש ולליווי של רכזת השילוב ושל עו"ס בית הדין המשלב.

בעוד כשבועיים, צפוי החייל להשתלב בתפקיד פיקודי ולהחליף את המפקד XXX.

בנסיבות הכוללות האמורות, יש לברך על הליך שילוב מצוין המהווה דוגמה.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל: מפקד מיטב, אל"ם אלון, רע"ן XXX, סא"ל דורון, רמ"ד תקשוב, רס"ן הודיה והמפקד המלווה המסור, סמ"ר ניקיטה. יישר כוח גדול לגורמי הפיקוד ביחידה.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**

1. **ניתן היום, כ"ט בכסלו תשפ"ד, 12.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

**נערך על ידי נ.פ**

**בתאריך: 1.1.24**

**חתימת המגיה: שיר בן-ארמון**